Id-Direttiva tal-Kummissjoni 95/45/KE
tas-26 ta’ Lulju 1995
li tippreskrivi l-kriterji speċifiċi tal-purità ta’ sustanzi ta' taħlil għall-użu fl-ikel
(Test b’rilevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jwaqqaf il-Komunità Ewropeja,
Wara li kunsidrat id-Direttiva tal-Kunsill 89/107/KEE tal-21 ta’ Diċembru 1988 fuq l-approssimazzjoni tal-liġijiet ta’ l-Istati Membri li jikkonċernaw l-addittivi ta’ l-ikel awtorizzati għall-użu f'ikel li hu ntenzjonat għall-konsum uman [1], kif emendata bid-Direttiva 94/34/KE [2] tal-Parlament Ewropew u tal-Kunsill, u b'mod partikolari l-Artikolu 3(3)(a) ta' din id-Direttiva,
Wara li konsultat il-Kumitat Xjentifiku fuq l-Ikel,
Billi huwa meħtieġ li tiġi stabilità kiiterji ta’ purità gaħħl-kuluri kollha msemmija fid-Diettiva tal-Parlament u tal-Kunsill 94/36/KE tat-30 ta’ Ġunju 1994 fuq il-kuluri għall-użu fl-ikel [3];
Billi huwa importanti li tiġi riveduta l-purità tal-kuluri msemmija fid-Direttiva tal-Kunsill tat-23 ta’ Ottubru 1962 fuq l-approsimazzjoni tar-regoli ta’ l-Istati Membri dwar il-materjali tal-kuluri autorizzati għall-użi fl-ikel min-nies [4], kif emendata l-aħħar bid-Direttiva 85/7/KEE [5];
Huwa neċessarju li wieħed jikkonsidra l-ispeċifikazzjonijiet u l-tekniki analitiċi għas-sustanzi ta’ taħlil kif imwaqqfa fil-Kodiċi alimentarius mill-Kumitat Imħallat FAO/WHO Espert fuq l-Addittivi ta' l-Ikel (JECFA)
Billi l-additivi ta’ l-ikel, ippreparati mill-metodi sinifikattament differenti minn dawk inklużi fl-evalwazzjoni tal-Kumitat għax-Xjenzi ta’ l-Ikel, u differenti minn dawk imsemmija fid-Direttiva għandhom jiġu sottomessi għall-evlawazzjoni bl-enfasi dejjem tkun il-purità;
Il-miżuri provduti f’din id-Direttiva huma skond l-opinjoni tal-Kumitat Permanenti fuq l-Ikel.
ADOTTAT DIN ID-DIRETTIVA:
Artikolu 1
Il-kriterji tal-purità riferiti fl-Artikolu 3 (3) (a) tad-Direttiva 89/107/KEE għall-kuluri msemmija fid-Direttiva 94/36/KE huma mniżżla fl-Anness hawn taħt.
Artikolu 8 u l-Anness III għad-Direttiva 23 ta’ Ottubru 1962 huma mħassra.
Artikolu 2
1. L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma’ din id-Direttiva sa l-aktar tard l-1 ta’ Lulju 1996. Huma għandhom jinfurmaw b’dan lill-Kummissjoni minnufiħ.
Meta l-Istati Membri jadottaw dawn id-dispożizzjonijiet, huma għandhom jagħmlu referenza għal din id-Direttiva jew ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referneza.
2. Prodotti mpoġġija għal-bejgħ qabel l-1 ta’ Lulju 1996, li ma jimxux ma’ din id=-Direttiva jistgħu, ikunu immarkitjati sakemm jispiċċaw l-istokkijiet.
Artikolu 3
Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 4
Din id-Direttiva hija ndirizzata lill-Istati Membri.
Magħmula fi Brusselnhar is-26 ta’ Lulju 1995.